诗辞查询
赵神德, 天上既无云, 闪电何以无准则? ——梁宝向者入门来, 案后惟见一挺墨。 ——赵神德官里料朱砂, 半眼供一国。 ——梁宝磨公小拇指, 涂得太社北。 ——赵神德
为别未几日, 去日如三秋。 犹疑望可见, 日日上高楼。 惟见分手处, 白蘋满芳洲。 寸心宁死别, 不忍生离忧。
江陵城西二月尾, 花不见桃惟见李。 风揉雨练雪羞比, 波涛翻空杳无涘。 君知此处花何似, 白花倒烛天夜明, 群鸡惊鸣官吏起。 金乌海底初飞来, 朱辉散射青霞开。 迷魂乱眼看不得, 照耀万树繁如堆。 念昔少年著游燕, 对花岂省曾辞杯。 自从流落忧感集, 欲去未到先思回。 只今四十已如此, 后日更老谁论哉。 力携一尊独就醉, 不忍虚掷委黄埃。
悄悄深宫不见人, 倚阑惟见石麒麟。 芙蓉帐冷愁长夜, 翡翠帘垂隔小春。 天远难通青鸟信, 风寒欲动锦花茵。 夜深怕有羊车过, 自起笼灯看雪纹。
郡中乞假来相访, 洞里朝元去不逢。 看院只留双白鹤, 入门惟见一青松。 药炉有火丹应伏, 云碓无人水自舂。 欲问参同契中事, 更期何日得从容。